title: Komisijas Īstenošanas regula (ES) Nr. 110/2012 ( 2012. gada 9. februāris ), ar ko groza Lēmuma 2007/777/EK II pielikumu un Regulas (EK) Nr. 798/2008 I pielikumu attiecībā uz ierakstiem par Dienvidāfriku trešo valstu vai to daļu sarakstā  Dokuments attiecas uz EEZ

text:
               10.2.2012

               LV

               Eiropas Savienības Oficiālais Vēstnesis

               L 37/50

         KOMISIJAS ĪSTENOŠANAS REGULA (ES) Nr. 110/2012
   (2012. gada 9. februāris),
   ar ko groza Lēmuma 2007/777/EK II pielikumu un Regulas (EK) Nr. 798/2008 I pielikumu attiecībā uz ierakstiem par Dienvidāfriku trešo valstu vai to daļu sarakstā
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (1), un jo īpaši tās 8. panta ievadfrāzi, 8. panta 1. punkta pirmo daļu un 8. panta 4. punktu,
   ņemot vērā Padomes 2009. gada 30. novembra Direktīvu 2009/158/EK par dzīvnieku veselības nosacījumiem, ar ko reglamentē mājputnu un inkubējamo olu tirdzniecību Kopienā un to ievešanu no trešām valstīm (2), un jo īpaši tās 23. panta 1. punktu un 24. panta 2. punktu,
   tā kā:

               (1)

               Komisijas 2007. gada 29. novembra Lēmumā 2007/777/EK, ar kuru paredz dzīvnieku veselības un sabiedrības veselības aizsardzības prasības un sertifikātu paraugus tādu gaļas produktu un apstrādātu kuņģu, pūšļu un zarnu importam no trešām valstīm, kas paredzēti lietošanai pārtikā, un ar kuru atceļ Lēmumu 2005/432/EK (3), paredzēti noteikumi tādu gaļas produktu sūtījumu un tādu apstrādātu kuņģu, pūšļu un zarnu sūtījumu importam Savienībā un tranzītam caur Savienību vai uzglabāšanai Savienības teritorijā, kas definēti Eiropas Parlamenta un Padomes 2004. gada 29. aprīļa Regulā (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (4).

               (2)

               Lēmumā 2007/777/EK tāpat ir iekļauts to trešo valstu un to daļu saraksts, no kurām ir jāatļauj šāds imports uz Savienību, tranzīts caur to un uzglabāšana tās teritorijā, sniegti sabiedrības veselības un dzīvnieku veselības sertifikātu paraugi, kā arī noteikumi par šādu importētu produktu izcelsmi un nepieciešamo apstrādi.

               (3)

               Komisijas 2008. gada 8. augusta Regulā (EK) Nr. 798/2008 par to trešo valstu, teritoriju, zonu un nodalījumu saraksta izveidošanu, no kuriem atļauts importēt un tranzītā caur Kopienu pārvadāt mājputnus un mājputnu produktus, un par veterinārās sertifikācijas noteikumiem (5), importam Savienībā un tranzītam caur Savienību, tostarp uzglabāšanai tranzīta laikā, ir paredzēti veterinārās sertifikācijas noteikumi attiecībā uz mājputniem, inkubējamām olām, diennakti veciem cāļiem, noteiktām bezpatogēnu olām un attiecībā uz mājputnu, tostarp skrējējputnu un savvaļas medījamo putnu, gaļu, malto gaļu un mehāniski atdalītu gaļu, olām un olu produktiem. Minētajā regulā paredzēts, ka šīs preces importē Savienībā tikai no tām trešām valstīm, teritorijām, zonām vai nodalījumiem, kas ir iekļauti minētās regulas I pielikuma 1. daļā.

               (4)

               Regulā (EK) Nr. 798/2008 paredzēti arī nosacījumi, ar kādiem trešo valsti, teritoriju, zonu vai nodalījumu uzskata par augstas patogenitātes putnu gripas (APPG) neskartu, un veterinārās sertifikācijas attiecīgie noteikumi precēm, kuras paredzēts importēt Savienībā.

               (5)

               Dienvidāfrika 2011. gada aprīlī paziņoja Komisijai par augstas patogenitātes putnu gripas (APPG) uzliesmojumu tās teritorijā. Lai nodrošinātu noteikta veida konkrētu apstrādi no minētās trešās valsts importētiem tādiem gaļas produktiem, apstrādātiem kuņģiem, pūšļiem un zarnām, kas paredzēti lietošanai pārtikā un iegūti no saimniecībā audzētu skrējējputnu gaļas, un žāvētas gaļas strēmelēm ar garšvielām un pasterizētiem gaļas produktiem, kuri sastāv no saimniecībā audzētu medījamo putnu, skrējējputnu un savvaļas medījamo putnu gaļas vai to satur, ar Komisijas Īstenošanas regulu (ES) Nr. 536/2011 (6) tika grozīts Lēmums 2007/777/EK un Regula (EK) Nr. 798/2008.

               (6)

               Turklāt no 2011. gada 9. aprīļa, APPG uzliesmojuma apstiprināšanas dienas, uz visu Dienvidāfrikas teritoriju, uz kuru attiecina Regulu (EK) Nr. 798/2008, beidza attiecināt atļauju Savienībā importēt vaislas skrējējputnus un produktīvos skrējējputnus, diennakti vecus skrējējputnu cāļus, to inkubējamās olas un gaļu.

               (7)

               Pēc Īstenošanas regulas (ES) Nr. 536/2011 stāšanās spēkā Dienvidāfrika Komisijai iesniedza informāciju par veiktajiem kontroles pasākumiem un par APPG uzliesmojuma epidemioloģiskās situācijas dinamiku. Dienvidāfrikas veiktos slimību kontroles un uzraudzības pasākumus uzskatīja par pietiekamiem, lai nodrošinātu, ka Dienvidāfrika slimības izplatību spēj ierobežot un to iegrožot konkrētā teritorijā.

               (8)

               Attiecīgi ar Komisijas Īstenošanas regulu (ES) Nr. 991/2011 (7) Lēmums 2007/777/EK un Regula (EK) Nr. 798/2008 tika grozīti. Ar minēto grozījumu no jauna tika atļauts skrējējputnu gaļas un noteiktu gaļas produktu imports Savienībā no Dienvidāfrikas daļas, uz kuru neattiecināja dzīvnieku veselības ierobežojumus (teritorijas ZA-2). Īstenošanas regula (ES) Nr. 991/2011 stājās spēkā 2011. gada 9. oktobrī.

               (9)

               Patlaban, kad Lēmuma 2007/777/EK II pielikuma dažādās daļās ir izdarīti divi secīgi grozījumi, minētajās daļas ir norādīta Dienvidāfrikas teritorija ZA-2, no kuras Savienībā ir atļauts importēt sūtījumus ar tādiem noteiktiem gaļas produktiem, apstrādātiem kuņģiem, pūšļiem un zarnām, kas paredzēti lietošanai pārtikā, un tādām žāvētām ādas strēmelītēm ar garšvielām, un tādiem pasterizētiem gaļas produktiem no mājputnu, saimniecībā audzētu medījamo putnu, tostarp skrējējputnu, un no savvaļas medījamo putnu gaļas, kam iepriekš veikta minētajā pielikumā norādītā īpašā apstrāde.

               (10)

               Turklāt teritorija ZA-2 patlaban Regulas (EK) Nr. 798/2008 I pielikuma 1. daļā ir norādīta kā teritorija, no kuras kopš Īstenošanas regulas (ES) Nr. 991/2011 spēkā stāšanās atļauts Savienībā importēt skrējējputnu gaļu.

               (11)

               Dienvidāfrika 2011. gada 13. oktobrī informēja Komisiju par aizdomām par APPG uzliesmojumu teritorijā, kuru iepriekš uzskatīja par minētās slimības neskartu. Dienvidāfrika arī informēja Komisiju, ka minēto aizdomu dēļ tā ir aizliegusi nosūtīt Savienībai paredzētus skrējējputnu gaļas un noteiktu skrējējputnu gaļas produktu sūtījumus.

               (12)

               Dienvidāfrika 2011. gada 14. novembrī paziņoja Pasaules Dzīvnieku veselības organizācijai (OIE) par APPG uzliesmojumiem ārpus slimības skartās teritorijas, ko Dienvidāfrika noteikusi par tādu un kas atzīta Īstenošanas regulā (ES) Nr. 991/2011. Tādēļ tagad visu šīs trešās valsts teritoriju var uzskatīt par teritoriju, kas nav brīva no APPG.

               (13)

               Tā kā slimības situācija Dienvidāfrikā attīstās nelabvēlīgi, lai izvairītos no pārpratumiem ar precēm, kas ražotas pirms nesenā APPG uzliesmojuma apstiprināšanas, Regulas (EK) Nr. 798/2008 I pielikuma 1. daļas ierakstu par Dienvidāfriku ir lietderīgi grozīt, liedzot Savienībā importēt skrējējputnu gaļu un kā “noslēguma datumu” minētās daļas ailē 6A norādot APPG sākotnējā uzliesmojuma apstiprināšanas dienu – 2011. gada 9. aprīli.

               (14)

               Turklāt APPG uzliesmojuma rezultātā Dienvidāfrikas teritorija ZA-2 vairs neatbilst dzīvnieku veselības nosacījumiem, ar kādiem piemēro “A apstrādi” precēm, kas sastāv no Lēmuma 2007/777/EK II pielikuma 2. daļā norādītas tādas saimniecībā audzētu skrējējputnu gaļas vai tādiem apstrādātiem skrējējputnu kuņģiem, pūšļiem un zarnām, kas paredzēti lietošanai pārtikā, vai kas tos satur, un nosacījumiem, ar kādiem piemēro “E apstrādi” žāvētas gaļas strēmelēm ar garšvielām un pasterizētiem gaļas produktiem, kas sastāv no minētā pielikuma 3. daļā norādītu mājputnu, saimniecībā audzētu medījamo putnu, skrējējputnu un savvaļas medījamo putnu gaļas vai kas to satur. Minētās apstrādes nav pietiekamas, lai novērstu ar minētajām precēm saistīto dzīvnieku veselības risku. Tādēļ Lēmuma 2007/777/EK II pielikuma 1. daļas ieraksts par Dienvidāfriku attiecībā uz teritoriju ZA-2 un minētā pielikuma 2. un 3. daļas ieraksti par Dienvidāfriku būtu jāgroza, lai minētajām precēm nodrošinātu pienācīgu apstrādi.

               (15)

               Tādēļ attiecīgi būtu jāgroza Lēmums 2007/777/EK un Regula (EK) Nr. 798/2008.

               (16)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Lēmuma 2007/777/EK II pielikumu groza saskaņā ar šīs regulas I pielikumu.
   2. pants
   Regulas (EK) Nr. 798/2008 I pielikumu groza saskaņā ar šīs regulas II pielikumu.
   3. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 9. februārī

            Komisijas vārdā –

            priekšsēdētājs

         José Manuel BARROSO

      (1)  OV L 18, 23.1.2003., 11. lpp.

      (2)  OV L 343, 22.12.2009., 74. lpp.

      (3)  OV L 312, 30.11.2007., 49. lpp.

      (4)  OV L 139, 30.4.2004., 55. lpp.

      (5)  OV L 226, 23.8.2008., 1. lpp.

      (6)  OV L 147, 2.6.2011, 1. lpp.

      (7)  OV L 261, 6.10.2011, 19. lpp.

      I PIELIKUMS
      Lēmuma 2007/777/EK II pielikumu groza šādi:

                  1)

                  ierakstā par Dienvidāfriku 1. daļā ierakstu “ZA-2” svītro;

                  2)

                  pielikuma 2. daļu groza šādi:

                              a)

                              ierakstu “ZA-0” attiecībā uz Dienvidāfriku aizstāj ar šādu:

                                          “ZA

                                          Dienvidāfrika (1)

                                          C

                                          C

                                          C

                                          A

                                          D

                                          D

                                          A

                                          C

                                          C

                                          A

                                          A

                                          D

                                          XXX”

                              b)

                              ierakstu “ZA-2” svītro;

                  3)

                  pielikuma 3. daļā ierakstu par Dienvidāfriku aizstāj ar šādu:

                              “ZA

                              Dienvidāfrika

                              XXX

                              XXX

                              XXX

                              XXX

                              D

                              D

                              A

                              XXX

                              XXX

                              A

                              A

                              D

                              XXX

                              Dienvidāfrika ZA-1

                              E

                              E

                              XXX

                              XXX

                              XXX

                              XXX

                              A

                              E

                              XXX

                              A

                              A

                              XXX

                              XXX”

      II PIELIKUMS
      Regulas (EK) Nr. 798/2008 I pielikuma 1. daļā ierakstu par Dienvidāfriku aizstāj ar šādu:

                     “ZA – Dienvidāfrika

                     ZA-0

                     Visa valsts

                     SPF

                     EP, E

                     S4”

                     BPR

                     I

                     P2

                     9.4.2011.

                     A

                     DOR

                     II

                     HER

                     III

                     RAT

                     VII

                     P2

                     9.4.2011.


title: Komisijas Īstenošanas regula (ES) 2015/1484 (2015. gada 1. septembris), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               2.9.2015

               LV

               Eiropas Savienības Oficiālais Vēstnesis

               L 228/11

         KOMISIJAS ĪSTENOŠANAS REGULA (ES) 2015/1484
   (2015. gada 1. septembris),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 1. septembrī

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  MA

                  162,7

                  MK

                  34,4

                  XS

                  29,8

                  ZZ

                  75,6

                  0707 00 05

                  TR

                  116,3

                  ZZ

                  116,3

                  0709 93 10

                  TR

                  126,8

                  ZZ

                  126,8

                  0805 50 10

                  AR

                  145,2

                  BO

                  147,4

                  CL

                  164,0

                  TR

                  126,0

                  UY

                  129,6

                  ZA

                  144,8

                  ZZ

                  142,8

                  0806 10 10

                  BA

                  74,4

                  EG

                  244,3

                  MA

                  201,0

                  MK

                  68,3

                  TR

                  140,7

                  ZZ

                  145,7

                  0808 10 80

                  AR

                  94,8

                  BR

                  97,5

                  CL

                  142,6

                  NZ

                  145,2

                  US

                  112,4

                  ZA

                  116,3

                  ZZ

                  118,1

                  0808 30 90

                  AR

                  131,8

                  CL

                  107,2

                  CN

                  88,6

                  TR

                  131,9

                  ZA

                  104,8

                  ZZ

                  112,9

                  0809 30 10, 0809 30 90

                  MK

                  69,7

                  TR

                  145,8

                  ZZ

                  107,8

                  0809 40 05

                  BA

                  55,1

                  IL

                  337,2

                  MK

                  44,8

                  XS

                  74,4

                  ZZ

                  127,9

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2015/1857 (2015. gada 16. oktobris), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               17.10.2015

               LV

               Eiropas Savienības Oficiālais Vēstnesis

               L 273/1

         KOMISIJAS ĪSTENOŠANAS REGULA (ES) 2015/1857
   (2015. gada 16. oktobris),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 16. oktobrī

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  AL

                  42,0

                  MA

                  122,5

                  MK

                  46,1

                  TR

                  95,4

                  ZZ

                  76,5

                  0707 00 05

                  AL

                  27,2

                  TR

                  118,7

                  ZZ

                  73,0

                  0709 93 10

                  TR

                  137,9

                  ZZ

                  137,9

                  0805 50 10

                  AR

                  131,6

                  CL

                  149,0

                  TR

                  111,5

                  UY

                  78,7

                  ZA

                  105,7

                  ZZ

                  115,3

                  0806 10 10

                  BR

                  287,5

                  EG

                  197,1

                  MK

                  30,1

                  TR

                  167,7

                  ZZ

                  170,6

                  0808 10 80

                  AR

                  122,1

                  CL

                  106,4

                  MK

                  23,1

                  NZ

                  164,0

                  US

                  120,3

                  ZA

                  152,4

                  ZZ

                  114,7

                  0808 30 90

                  CN

                  65,9

                  TR

                  132,1

                  XS

                  95,5

                  ZZ

                  97,8

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2016/674 (2016. gada 29. aprīlis), ar ko Īstenošanas regulu (ES) Nr. 543/2011 groza attiecībā uz apjomiem, kuri iedarbina papildu nodokļu uzlikšanas mehānismu dažu veidu augļiem un dārzeņiem

text:
               30.4.2016

               LV

               Eiropas Savienības Oficiālais Vēstnesis

               L 116/23

         KOMISIJAS ĪSTENOŠANAS REGULA (ES) 2016/674
   (2016. gada 29. aprīlis),
   ar ko Īstenošanas regulu (ES) Nr. 543/2011 groza attiecībā uz apjomiem, kuri iedarbina papildu nodokļu uzlikšanas mehānismu dažu veidu augļiem un dārzeņiem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 183. panta b) punktu,
   tā kā:

               (1)

               Komisijas Īstenošanas regula (ES) Nr. 543/2011 (2) paredz tās XVIII pielikumā uzskaitīto produktu importa uzraudzību. Šī uzraudzība tiek veikta atbilstīgi Komisijas Regulas (EEK) Nr. 2454/93 (3) 308.d pantā noteiktajai kārtībai.

               (2)

               Lai piemērotu 5. panta 4. punktu Līgumā par lauksaimniecību (4), kas noslēgts daudzpusējo tirdzniecības sarunu Urugvajas kārtas ietvaros, un pamatojoties uz jaunākajiem pieejamajiem datiem par 2013., 2014. un 2015. gadu, būtu jāgroza apjomi, kas iedarbina papildu nodokļu mehānismu attiecībā uz dažu veidu augļiem un dārzeņiem no 2016. gada 1. maija.

               (3)

               Tādēļ attiecīgi būtu jāgroza Īstenošanas regula (ES) Nr. 543/2011. Skaidrības labad būtu jāaizstāj viss minētās regulas XVIII pielikums.

               (4)

               Ir jānodrošina šā pasākuma piemērošana iespējami drīz pēc atjaunināto datu nosūtīšanas, tādēļ šai regulai būtu jāstājas spēkā tās publicēšanas dienā,

         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 543/2011 XVIII pielikumu aizstāj ar šīs regulas pielikuma tekstu.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 29. aprīlī

            Komisijas vārdā –

            priekšsēdētājs

         Jean-Claude JUNCKER

      (1)  OV L 347, 20.12.2013., 671. lpp.

      (2)  Komisijas 2011. gada 7. jūnija Īstenošanas regula (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (OV L 157, 15.6.2011., 1. lpp.).

      (3)  Komisijas 1993. gada 2. jūlija Regula (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (OV L 253, 11.10.1993., 1. lpp.).

      (4)  OV L 336, 23.12.1994., 22. lpp.

      PIELIKUMS

            “XVIII PIELIKUMS

               PAPILDU IEVEDMUITAS NODOKĻI: IV SADAĻAS I NODAĻAS 2. IEDAĻA

            Neskarot kombinētās nomenklatūras interpretācijas noteikumus, uzskata, ka preču apraksta formulējumam ir vienīgi orientējoša nozīme. Šajā pielikumā papildu nodokļu piemērošanas jomu nosaka pēc tādiem KN kodiem, kādi tie ir šīs regulas pieņemšanas dienā.

                        Kārtas numurs

                        KN kods

                        Preču apraksts

                        Piemērošanas laikposms

                        Apjoms, kas iedarbina papildu nodokļu mehānismu (tonnās)

                        78.0015

                        0702 00 00

                        Tomāti

                        No 2016. gada 1. oktobra līdz 2017. gada 31. maijam

                        459 296

                        78.0020

                        No 2016. gada 1. jūnija līdz 2016. gada 30. septembrim

                        33 923

                        78.0065

                        0707 00 05

                        Gurķi

                        No 2016. gada 1. maija līdz 2016. gada 31. oktobrim

                        20 972

                        78.0075

                        No 2016. gada 1. novembra līdz 2017. gada 30. aprīlim

                        15 253

                        78.0085

                        0709 91 00

                        Artišoki

                        No 2015. gada 1. novembra līdz 2016. gada 30. jūnijam

                        16 157

                        78.0100

                        0709 93 10

                        Kabači

                        No 2016. gada 1. janvāra līdz 2016. gada 31. decembrim

                        258 846

                        78.0110

                        0805 10 20

                        Apelsīni

                        No 2015. gada 1. decembra līdz 2016. gada 31. maijam

                        713 508

                        78.0120

                        0805 20 10

                        Klementīni

                        No 2015. gada 1. novembra līdz 2016. gada februāra beigām

                        267 618

                        78.0130

                        0805 20 30
                        0805 20 50
                        0805 20 70
                        0805 20 90

                        Mandarīni (arī tanžerīni un sacumas); vilkingi un tamlīdzīgi citrusaugu hibrīdu augļi

                        No 2015. gada 1. novembra līdz 2016. gada februāra beigām

                        105 541

                        78.0155

                        0805 50 10

                        Citroni

                        No 2016. gada 1. jūnija līdz 2016. gada 31. decembrim

                        293 087

                        78.0160

                        No 2016. gada 1. janvāra līdz 2016. gada 31. maijam

                        65 269

                        78.0170

                        0806 10 10

                        Galda vīnogas

                        No 2016. gada 21. jūlija līdz 2016. gada 20. novembrim

                        70 580

                        78.0175

                        0808 10 80

                        Āboli

                        No 2016. gada 1. janvāra līdz 2016. gada 31. augustam

                        667 666

                        78.0180

                        No 2016. gada 1. septembra līdz 2016. gada 31. decembrim

                        54 155

                        78.0220

                        0808 30 90

                        Bumbieri

                        No 2016. gada 1. janvāra līdz 2016. gada 30. aprīlim

                        170 513

                        78.0235

                        No 2016. gada 1. jūlija līdz 2016. gada 31. decembrim

                        118 018

                        78.0250

                        0809 10 00

                        Aprikozes

                        No 2016. gada 1. jūnija līdz 2016. gada 31. jūlijam

                        4 939

                        78.0265

                        0809 29 00

                        Ķirši, izņemot skābos ķiršus

                        No 2016. gada 21. maija līdz 2016. gada 10. augustam

                        29 166

                        78.0270

                        0809 30

                        Persiki, arī gludie persiki un nektarīni

                        No 2016. gada 11. jūnija līdz 2016. gada 30. septembrim

                        3 849

                        78.0280

                        0809 40 05

                        Plūmes

                        No 2016. gada 11. jūnija līdz 2016. gada 30. septembrim

                        18 155 ”


title: Padomes Īstenošanas regula (ES) 2016/603 (2016. gada 18. aprīlis), ar ko īsteno Regulu (ES) Nr. 267/2012 par ierobežojošiem pasākumiem pret Irānu

text:
                  20.4.2016

                  LV

                  Eiropas Savienības Oficiālais Vēstnesis

                  L 104/8

            PADOMES ĪSTENOŠANAS REGULA (ES) 2016/603
      (2016. gada 18. aprīlis),
      ar ko īsteno Regulu (ES) Nr. 267/2012 par ierobežojošiem pasākumiem pret Irānu
      EIROPAS SAVIENĪBAS PADOME,
      ņemot vērā Līgumu par Eiropas Savienības darbību,
      ņemot vērā Padomes Regulu (ES) Nr. 267/2012 (2012. gada 23. marts) par ierobežojošiem pasākumiem pret Irānu un Regulas (ES) Nr. 961/2010 atcelšanu (1) un jo īpaši tās 46. panta 2. punktu,
      ņemot vērā Savienības Augstās pārstāves ārlietās un drošības politikas jautājumos priekšlikumu,
      tā kā:

                  (1)

                  Padome 2012. gada 23. martā pieņēma Regulu (ES) Nr. 267/2012.

                  (2)

                  Amerikas Savienotās Valstis, Apvienotā Karaliste, Francija, Krievijas Federācija, Ķīna un Vācija, kuras atbalstīja Savienības Augstā pārstāve ārlietās un drošības politikas jautājumos, 2015. gada 14. jūlijā panāca vienošanos ar Irānu par visaptverošu ilgtermiņa risinājumu Irānas kodoljautājumā. Kopīgā visaptverošā rīcības plāna (KVRP) sekmīga īstenošana nodrošinās, lai Irānas kodolprogrammai būtu tikai miermīlīgs raksturs, un paredzēs, ka visaptveroši tiek atceltas visas ar kodolmateriāliem saistītās sankcijas.

                  (3)

                  Apvienoto Nāciju Organizācijas Drošības padome 2015. gada 20. jūlijā pieņēma Rezolūciju (ANO DPR) 2231 (2015), apstiprinot KVRP, mudinot to pilnībā īstenot saskaņā ar KVRP noteikto grafiku un paredzot, ka darbības ir jāīsteno saskaņā ar KVRP.

                  (4)

                  KVRP, ko apstiprina ANO DPR 2231 (2015), jo īpaši paredz, ka Savienība pret dažām personām un vienībām pastāvošos ierobežojošos pasākumus atcels pārejas dienā (2023. gada 18. oktobrī), kas ir astoņus gadus pēc pieņemšanas dienas (2015. gada 18. oktobra) vai agrāk, pamatojoties uz Starptautiskās Atomenerģijas aģentūras (SAEA) ģenerāldirektora ziņojumu SAEA Valdei un vienlaikus ANO Drošības padomei, kurā norādīts, ka SAEA ir secinājusi, ka visi kodolmateriāli Irānā joprojām tiek izmantoti miermīlīgām darbībām (“visaptverošs secinājums”).

                  (5)

                  Padome ir pārskatījusi pamatojumu attiecībā uz vienu vienību, kurai ierobežojošos pasākumus piemēro līdz pārejas dienai, un ir pieņēmusi lēmumu, ka tas būtu jāpapildina.

                  (6)

                  Šīs regulas pielikumā ietvertais ieraksts būtu jāpiemēro līdz 2016. gada 22. oktobrim.

                  (7)

                  Tāpēc būtu attiecīgi jāgroza Regula (ES) Nr. 267/2012,

            IR PIEŅĒMUSI ŠO REGULU.
      1. pants
      Regulas (ES) Nr. 267/2012 IX pielikumu groza tā, kā norādīts šīs regulas pielikumā.
      2. pants
      Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Luksemburgā, 2016. gada 18. aprīlī

               Padomes vārdā –

               priekšsēdētāja

            F. MOGHERINI

         (1)  OV L 88, 24.3.2012., 1. lpp.

         PIELIKUMS
         Regulas (ES) Nr. 267/2012 IX pielikuma I.B daļā līdz 2016. gada 22. oktobrim iekļauj šādu ierakstu:
         I.   Personas un vienības, kuras ir iesaistītas kodolprogrammas vai ballistisko raķešu programmas darbībās, un personas un vienības, kuras atbalsta Irānas valdību
         B.   Vienības

                        Vārds, uzvārds

                        Identifikācijas informācija

                        Pamatojums

                        Sarakstā iekļaušanas datums

                        “7.a (*)

                           Bank Saderat Iran (tostarp visas filiāles) un meitasuzņēmumi:

                           Bank Saderat Tower, 43 Somayeh Ave, Tehran, Irāna

                        Apkalpojot Aizsardzības nozaru organizācijas (Defence Industries Organisation (DIO)) kredītvēstules 2009. gada martā, Bank Saderat pārkāpa ANO DPR 1737 noteikumus, ar kuriem DIO tika iekļauta sarakstā un kas nozīmēja, ka bija jāiesaldē visi tās līdzekļi, finanšu aktīvi un saimnieciskie resursi un bija jāaizliedz tai darīt tos pieejamus. Apkalpojot šīs kredītvēstules, Bank Saderat arī palīdzēja DIO pārkāpt aizliegumu, kas ietverts ANO DPR 1747 par Irānas veiktu jebkādu ieroču un saistīta materiāla iepirkumu un piegādi.

                                    a)

                                       Bank Saderat PLC (Londona)

                           5 Lothbury, London, EC2R 7 HD, Apvienotā Karaliste

                           Bank Saderat 100 % piederošs meitasuzņēmums.

            (*)  Saskaņā ar Padomes Īstenošanas regulu (ES) 2016/603 šo ierakstu piemēro līdz 2016. gada 22. oktobrim.”


title: Komisijas Īstenošanas regula (ES) Nr. 399/2012 ( 2012. gada 7. maijs ) par atsevišķu preču klasifikāciju kombinētajā nomenklatūrā

text:
               11.5.2012

               LV

               Eiropas Savienības Oficiālais Vēstnesis

               L 124/11

         KOMISIJAS ĪSTENOŠANAS REGULA (ES) Nr. 399/2012
   (2012. gada 7. maijs)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:

               (1)

               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.

               (2)

               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu vai citus pasākumus, kas saistīti ar preču tirdzniecību.

               (3)

               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

               (4)

               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).

               (5)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 7. maijā

            Komisijas un tās priekšsēdētāja vārdā –

            Komisijas loceklis

         Algirdas ŠEMETA

      (1)  OV L 256, 7.9.1987., 1. lpp.

      (2)  OV L 302, 19.10.1992., 1. lpp.

      PIELIKUMS

                  Preču apraksts

                  Klasifikācija
                  (KN kods)

                  Pamatojums

                  (1)

                  (2)

                  (3)

                  Nesalikts izstrādājums (t. s. "batuta drošības tīkls"), ko veido:

                              —

                              tīkls ar 6 elementiem piesprādzēšanai,

                              —

                              6 augšējie metāla stieņi ar porainas plastmasas pārklājumu,

                              —

                              6 apakšējie metāla stieņi ar porainas plastmasas pārklājumu un piemetinātiem montāžas balsteņiem,

                              —

                              12 gumijas siksnas ar āķiem,

                              —

                              12 skrūves ar uzgriežņiem.

                        Katrs augšējais stienis ir ievietojams apakšējā stienī, ko pēc tam ar skrūvēm un uzgriežņiem piestiprina pie batuta balstiem.
                  Tīkls ir pašūts cilindra formā, un pēc lieluma der konkrētam batutam. Tīklam ir ieejas atvērums, ko var aizdarīt ar rāvējslēdzēju.
                  Piesprādzēšanas elementi tīkla augšdaļā ir piestiprināmi metāla stieņu augšgalam.
                  Gumijas siksnas ar āķiem izmanto tīkla apakšdaļas piestiprināšanai batuta rāmim.

                  9506 91 90

                  Klasifikācija noteikta, ievērojot 1., 2.a) un 6. vispārīgo kombinētās nomenklatūras interpretācijas noteikumu, XI sadaļas 1.t) piezīmi, 95. nodaļas 3. piezīmi un KN kodu 9506, 9506 91 un 9506 91 90 formulējumu.
                  Ņemot vērā drošības tīkla formu un īpašības un to, ka tas ir gatavs pierīkošanai konkrētam batutam, jo tas ir apgādāts ar metāla stieņiem, skrūvēm, uzgriežņiem, elementiem piesprādzēšanai un gumijas siksnām ar āķiem, tas ir piemērots lietošanai vienīgi ar attiecīgo batutu (sk. 95. nodaļas 3. piezīmi). Tāpēc drošības tīkls ir jāuzskata par piederumu pozīcijas 9506 inventāram fiziskiem vingrinājumiem.
                  Klasificēt to pozīcijā 5608 pie citiem gataviem tīkliem nav iespējams, jo 95. nodaļas izstrādājumi XI sadaļā neietilpst (sk. XI sadaļas 1.t) piezīmi).
                  Tāpēc batuta drošības tīkls ir klasificējams ar KN kodu 9506 91 90 pie citādiem rīkiem un inventāra fiziskiem vingrinājumiem, vingrošanai, vieglatlētikai un smagatlētikai.


title: Komisijas Īstenošanas regula (ES) Nr. 72/2012 ( 2012. gada 27. janvāris ), ar kuru groza Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari, un paredz atkāpi no minētās regulas

text:
               28.1.2012

               LV

               Eiropas Savienības Oficiālais Vēstnesis

               L 26/26

         KOMISIJAS ĪSTENOŠANAS REGULA (ES) Nr. 72/2012
   (2012. gada 27. janvāris),
   ar kuru groza Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari, un paredz atkāpi no minētās regulas
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 103.h panta b) punktu saistībā ar tās 4. pantu,
   tā kā:

               (1)

               Ar Regulu (EK) Nr. 1234/2007 izveido kopīgu lauksaimniecības tirgus organizāciju, kas ietver augļu un dārzeņu un pārstrādātu augļu un dārzeņu nozares. Regulas (EK) Nr. 1234/2007 103.e panta 1. punktā noteikts, ka tajos dalībvalstu reģionos, kuros ražotāju organizācijas pakāpe augļu un dārzeņu nozarē ir īpaši zema, Komisija, pamatojoties uz pienācīgi pamatotu pieprasījumu, dalībvalstīm atļauj sniegt ražotāju organizācijām finansiālu palīdzību, kuras apjoms nepārsniedz 80 % no minētās regulas 103.b panta 1. punkta a) apakšpunktā minētajām finanšu iemaksām.

               (2)

               Komisijas Īstenošanas regulas (ES) Nr. 543/2011 (2) 91. panta 1. punktā noteikts, ka Regulas (EK) Nr. 1234/2007 103.e panta 1. punkta nolūkos ražotāju organizācijas pakāpi reģionā dalībvalsts aprēķina, tās augļu un dārzeņu produkcijas vērtību, kas tikusi iegūta šajā reģionā un ko pārdevušas ražotāju organizācijas, ražotāju organizāciju apvienības un ražotāju grupas, dalot ar kopējo šajā reģionā iegūtās augļu un dārzeņu produkcijas vērtību. Lai nodrošinātu pareizu valsts palīdzības izmantošanu, ir lietderīgi precizēt noteikumus par organizācijas pakāpes aprēķināšanu.

               (3)

               Saskaņā ar Īstenošanas regulas (ES) Nr. 543/2011 91. panta 2. punkta otro daļu reģions uzskatāms par atsevišķu dalībvalsts teritorijas daļu, ņemot vērā tā pārvaldes, ģeogrāfiskās vai ekonomiskās īpašības. Lai nodrošinātu konsekvenci un pārbaudāmību, ir lietderīgi precizēt reģiona definīciju un noteikt minimālo laikposmu, kura laikā nav atļauts veikt izmaiņas reģiona definīcijā, ja vien tās nav objektīvi pamatotas.

               (4)

               Tādēļ būtu attiecīgi jāgroza Īstenošanas regula (ES) Nr. 543/2011.

               (5)

               Īstenošanas regulas (ES) Nr. 543/2011 92. panta 1. punkta pirmajā daļā noteikts, ka pieprasījumi, lai saņemtu atļauju piešķirt valsts finansiālo atbalstu par darbības programmām, ko īstenos jebkurā kalendārajā gadā, jāiesniedz Komisijai līdz attiecīgā gada 31. janvārim. Lai grozīto Īstenošanas regulas (ES) Nr. 543/2011 91. pantu varētu piemērot 2012. gadā, ir lietderīgi paredzēt atkāpi no termiņa, kas paredzēts minētās īstenošanas regulas 92. panta 1. punkta pirmajā daļā. Turklāt būtu jāparedz iespēja veikt korekcijas pieprasījumos, kas nosūtīti pirms šīs regulas stāšanās spēkā.

               (6)

               Lai nodrošinātu, ka pieprasījumus atļaujai piešķirt valsts finansiālo palīdzību darbības programmām, ko paredzēts īstenot 2012. gadā, var iesniegt saskaņā ar jaunajiem noteikumiem, šai regulai būtu jāstājas spēkā nākamajā dienā pēc tās publicēšanas. Tomēr saskaņā ar Īstenošanas regulas (ES) Nr. 543/2011 95. panta 1. punktu Savienības kompensācijas pieprasījumam ir jāpievieno arī pierādījumi, kas apliecina ražotāju organizācijas pakāpi attiecīgajā reģionā. Tāpēc šai regulai nevajadzētu skart saskaņā ar Īstenošanas regulas (ES) Nr. 543/2011 95. panta 1. punktu iesniegtos Savienības kompensācijas pieprasījumus attiecībā uz valsts finansiālo palīdzību, kurus Komisija apstiprinājusi pirms šīs regulas spēkā stāšanās dienas.

               (7)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,

         IR PIEŅĒMUSI ŠO REGULU.
   1. pants
   Grozījumi Īstenošanas regulā (ES) Nr. 543/2011
   Īstenošanas regulas (ES) Nr. 543/2011 91. pantu aizstāj ar šādu:

      "91. pants
      Ražotāju organizācijas pakāpe un reģiona definīcija
      1.   Piemērojot Regulas (EK) Nr. 1234/2007 103.e panta 1. punktu, ražotāju organizācijas pakāpi reģionā dalībvalsts aprēķina, tās augļu un dārzeņu produkcijas vērtību, kas iegūta attiecīgajā reģionā un ko pārdevušas ražotāju organizācijas, ražotāju organizāciju apvienības un ražotāju grupas, dalot ar kopējo šajā reģionā iegūtās augļu un dārzeņu produkcijas vērtību.
      Tās augļu un dārzeņu produkcijas vērtībā, kas iegūta attiecīgajā reģionā un ko pārdevušas pirmajā daļā minētās ražotāju organizācijas, ražotāju organizāciju apvienības un ražotāju grupas, ietver tikai tos produktus, attiecībā uz kuriem šīs ražotāju organizācijas, ražotāju organizāciju apvienības un ražotāju grupas ir atzītas. Šīs regulas 42. un 50. pantu piemēro mutatis mutandis. Vērtības aprēķinā iekļauj tikai ražotāju organizāciju, ražotāju organizāciju apvienību un ražotāju grupu un to dalībnieku produkciju, kas iegūta attiecīgajā reģionā un ko pārdevušas pirmajā daļā minētās ražotāju organizācijas, ražotāju organizāciju apvienības un ražotāju grupas.
      Lai aprēķinātu attiecīgajā reģionā iegūtās augļu un dārzeņu produkcijas kopējo vērtību, mutatis mutandis piemēro metodes, kas izklāstītas Eiropas Parlamenta un Padomes Regulas (EK) Nr. 138/2004 (3) I pielikumā.
      2.   Ražotāju organizācijas pakāpi atsevišķā dalībvalsts reģionā uzskata par īpaši zemu, ja saskaņā ar 1. punktu aprēķinātās organizācijas pakāpes vidējā vērtība pēdējos trīs gados, par kuriem ir pieejami dati, ir mazāka par 20 %.
      3.   Valsts finansiālo atbalstu drīkst piešķirt tikai par augļu un dārzeņu produkciju, kas saražota šajā pantā minētajā reģionā.
      4.   Piemērojot šo nodaļu, dalībvalstis definē reģionus, par kuriem ir pieejami dati, lai aprēķinātu organizācijas pakāpi saskaņā ar 1. punktu, kā atsevišķas to teritorijas daļas, ņemot vērā objektīvus un nediskriminējošus kritērijus, piemēram, to agronomiskās un ekonomiskās īpašības un to reģionālo lauksaimniecības/augļu un dārzeņu ražošanas potenciālu vai to institucionālo un administratīvo struktūru.
      Reģionus, ko dalībvalsts definējusi, piemērojot šo nodaļu, nemaina vismaz 5 gadus, ja vien šādas izmaiņas nav objektīvi pamatotas ar būtiskiem iemesliem, kas nav saistīti ar ražotāju organizācijas pakāpes aprēķināšanu attiecīgajā reģionā vai reģionos.

   2. pants
   Atkāpe no Īstenošanas Regulas (ES) Nr. 543/2011 92. panta 1. punkta
   Atkāpjoties no Īstenošanas Regulas (ES) Nr. 543/2011 92. panta 1. punkta pirmās daļas, pieprasījumu atļaujai piešķirt valsts finansiālo palīdzību atbilstīgi Regulas (EK) Nr. 1234/2007 103.e panta 1. punktam attiecībā uz darbības programmām, ko paredzēts īstenot 2012. gadā, dalībvalstis iesniedz līdz 2012. gada 29. februārim.
   Dalībvalstis norāda reģionus, tostarp to ģeogrāfiskās robežas, kā paredzēts ar šo regulu grozītās Īstenošanas Regulas (ES) Nr. 543/2011 91. panta 4. punktā, savā pirmajā atļaujas pieprasījumā, kas iesniegts pēc šīs regulas spēkā stāšanās dienas. Ja vajadzīgs, dalībvalstis koriģē atļaujas pieprasījumus, kas attiecas uz 2012. gadu un nosūtīti Komisijai pirms šīs regulas spēkā stāšanās dienas līdz 2012. gada 29. februārim.
   3. pants
   Stāšanās spēkā
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   Šī regula neskar Savienības kompensācijas pieprasījumus saskaņā ar Īstenošanas regulas (ES) Nr. 543/2011 95. panta 1. punktu attiecībā uz valsts finansiālo palīdzību, ko Komisija apstiprinājusi pirms šīs regulas spēkā stāšanās dienas.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 27. janvārī

            Komisijas vārdā –

            priekšsēdētājs

         José Manuel BARROSO

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      (3)  OV L 33, 5.2.2004., 1. lpp."


title: Komisijas Īstenošanas regula (ES) 2016/1730 (2016. gada 22. septembris) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Pizzoccheri della Valtellina (AĢIN))

text:
               29.9.2016

               LV

               Eiropas Savienības Oficiālais Vēstnesis

               L 262/3

         KOMISIJAS ĪSTENOŠANAS REGULA (ES) 2016/1730
   (2016. gada 22. septembris)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Pizzoccheri della Valtellina (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 50. panta 2. punkta a) apakšpunktu Itālijas pieteikums, kurā lūgts reģistrēt nosaukumu Pizzoccheri della Valtellina, ir publicēts Eiropas Savienības Oficiālajā Vēstnesī
                   (2).

               (2)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums Pizzoccheri della Valtellina būtu jāreģistrē,

         IR PIEŅĒMUSI ŠO REGULU.
   1. pants
   Nosaukums Pizzoccheri della Valtellina (AĢIN) ar šo tiek ierakstīts reģistrā.
   Pirmajā daļā minētais nosaukums apzīmē produktu, kas pieder pie 2.5. grupas “Makaronu izstrādājumi” saskaņā ar Komisijas Īstenošanas regulas (ES) Nr. 668/2014 (3) XI pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 22. septembrī

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 343, 14.12.2012., 1. lpp.

      (2)  OV C 185, 24.5.2016., 7. lpp.

      (3)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).


title: Komisijas Īstenošanas regula (ES) Nr. 96/2013 ( 2013. gada 1. februāris ) par atļauju izmantot preparātu Lactobacillus buchneri NCIMB 30139 un preparātu Lactobacillus casei ATTC PTA 6135 kā barības piedevas visām dzīvnieku sugām  Dokuments attiecas uz EEZ

text:
               2.2.2013

               LV

               Eiropas Savienības Oficiālais Vēstnesis

               L 33/21

         KOMISIJAS ĪSTENOŠANAS REGULA (ES) Nr. 96/2013
   (2013. gada 1. februāris)
   par atļauju izmantot preparātu Lactobacillus buchneri NCIMB 30139 un preparātu Lactobacillus casei ATTC PTA 6135 kā barības piedevas visām dzīvnieku sugām
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:

               (1)

               Regulā (EK) Nr. 1831/2003 ir noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība. Regulas (EK) Nr. 1831/2003 10. panta 7. punktā saistībā ar 10. panta 1. līdz 4. punktu ir izklāstīti konkrēti noteikumi, lai novērtētu produktus, ko minētās regulas spēkā stāšanās dienā Savienībā izmantoja kā skābbarības piedevas.

               (2)

               Saskaņā ar Regulas (EK) Nr. 1831/2003 10. panta 1. punktu Lactobacillus buchneri NCIMB 30139 preparātu un Lactobacillus casei ATTC PTA 6135 preparātu iekļāva Kopienas lopbarības piedevu reģistrā kā esošus līdzekļus, kas ietilpst funkcionālajā grupā “skābbarības piedevas” un lietojami visām dzīvnieku sugām.

               (3)

               Saskaņā ar Regulas (EK) Nr. 1831/2003 10. panta 2. punktu saistībā ar minētās regulas 7. pantu tika iesniegti pieteikumi par atļauju lietot minētos preparātus kā barības piedevas visām dzīvnieku sugām, pieprasot tos klasificēt kategorijā “tehnoloģiskās piedevas” un funkcionālajā grupā “skābbarības piedevas”. Pieteikumiem bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

               (4)

               Eiropas Pārtikas nekaitīguma iestāde (“Iestāde”) 2012. gada 11. septembra (2) un 2012. gada 12. septembra atzinumā (3) secināja, ka ierosinātajos lietošanas apstākļos attiecīgajiem preparātiem nav kaitīgas ietekmes uz dzīvnieku veselību, cilvēku veselību vai vidi. Iestāde secināja arī, ka preparāts Lactobacillus buchneri NCIMB 30139 var uzlabot viegli ieskābējama materiāla uzglabāšanu, palielinot etiķskābes ražošanu, un preparāts Lactobacillus casei ATTC PTA 6135 var uzlabot skābbarības ražošanu no viegli ieskābējama materiāla, samazinot pH līmeni un sausnas zudumu. Iestāde uzskata, ka nav vajadzīgas īpašas prasības uzraudzības veikšanai pēc preparāta laišanas tirgū. Tā pārbaudīja arī ar Regulu (EK) Nr. 1831/2003 izveidotās Eiropas Savienības references laboratorijas iesniegto ziņojumu par barībā esošo barības piedevu analīzes metodēm.

               (5)

               Attiecīgo preparātu novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šos preparātus būtu jāļauj izmantot, kā norādīts šīs regulas pielikumā.

               (6)

               Drošības apsvērumi neparedz tūlītēju izmaiņu piemērošanu atļaujas nosacījumiem, tādēļ ir lietderīgi noteikt pārejas periodu, lai ieinteresētās personas varētu sagatavoties jauno prasību izpildei saistībā ar atļaujas piešķiršanu.

               (7)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Atļauja
   Pielikumā minētos preparātus, kas iekļauti barības piedevu kategorijā “tehnoloģiskās piedevas” un funkcionālajā grupā “skābbarības piedevas”, ir atļauts izmantot kā dzīvnieku barības piedevas atbilstīgi pielikumā izklāstītajiem nosacījumiem.
   2. pants
   Pārejas pasākumi
   Pielikumā minētos preparātus un tos saturošo barību, kuri ražoti un marķēti pirms 2013. gada 22. augusta saskaņā ar noteikumiem, kas bija piemērojami pirms 2013. gada 22. februāra, arī turpmāk drīkst laist tirgū un lietot, līdz beidzas esošie krājumi.
   3. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 1. februārī

            Komisijas vārdā –

            priekšsēdētājs

         José Manuel BARROSO

      (1)  OV L 268, 18.10.2003., 29. lpp.

      (2)  EFSA Journal, 2012. gads; 10(9):2883.

      (3)  EFSA Journal, 2012. gads; 10(9):2884.

      PIELIKUMS

                  Piedevas identifikācijas numurs

                  Atļaujas turētāja nosaukums

                  Piedeva

                  Sastāvs, ķīmiskā formula, apraksts, analīzes metode

                  Dzīvnieku suga vai kategorija

                  Maksimālais vecums

                  Minimālais saturs

                  Maksimālais saturs

                  Citi noteikumi

                  Atļaujas derīguma termiņš

                  KVV/kg svaiga materiāla

                     Tehnoloģisko piedevu kategorija. Funkcionālā grupa: skābbarības piedevas

                  1k20734

                  —

                     Lactobacillus buchneri

                  NCIMB 30139

                                 Piedevas sastāvs

                              Preparāts Lactobacillus buchneri NCIMB 30139, kas satur vismaz 5 × 1010 KVV/g piedevas

                                 Aktīvās vielas raksturojums

                                 Lactobacillus buchneri NCIMB 30139

                                 Analīzes metode
                                  (1)

                                          Skaitīšana barības piedevā: Petri trauciņa un uztriepuma metode (EN 15787)

                                          Identifikācija: pulsa lauka gela elektroforēze (PLGE)

                  Visas dzīvnieku sugas

                  —

                  —

                  —

                              1.

                              Piedevas un premiksa lietošanas noteikumos norāda glabāšanas temperatūru un glabāšanas laiku.

                              2.

                              Piedevas minimālā deva, ja to neizmanto kopā ar citiem mikroorganismiem kā skābbarības piedevām: 1 × 108 KVV/kg svaiga materiāla.

                              3.

                              Piedevu lieto viegli ieskābējamā materiālā (2).

                              4.

                              Drošības apsvērumi: darba laikā ieteicams izmantot elpceļu aizsarglīdzekļus un cimdus.

                  2023. gada 22. februāris

                  1k20735

                  —

                     Lactobacillus casei

                  ATTC PTA 6135

                                 Piedevas sastāvs

                              Preparāts Lactobacillus casei ATTC PTA 6135, kas satur vismaz 1 × 1010 KVV/g piedevas

                                 Aktīvās vielas raksturojums

                                 Lactobacillus casei ATTC PTA 6135

                                 Analīzes metode
                                  (1)

                                          Skaitīšana barības piedevā: Petri trauciņa un uztriepuma metode (EN 15787)
                                          Identifikācija: pulsa lauka gela elektroforēze (PLGE)

                  Visas dzīvnieku sugas

                  —

                  —

                  —

                              1.

                              Piedevas un premiksa lietošanas noteikumos norāda glabāšanas temperatūru un glabāšanas laiku.

                              2.

                              Piedevas minimālā deva, ja to neizmanto kopā ar citiem mikroorganismiem kā skābbarības piedevām: 1,3 × 106 KVV/kg svaiga materiāla.

                              3.

                              Piedevu lieto viegli ieskābējamā materiālā (2).

                              4.

                              Drošības apsvērumi: darba laikā ieteicams izmantot elpceļu aizsarglīdzekļus un cimdus.

                  2023. gada 22. februāris

         (1)  Sīkāka informācija par analīzes metodēm atrodama references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx.

         (2)  Viegli ieskābējama lopbarība: > 3 % šķīstošu karbohidrātu svaigā materiālā. Kā noteikts Komisijas Regulā (EK) Nr. 429/2008 (OV L 133, 22.5.2008., 1. lpp.).


title: Komisijas Īstenošanas regula (ES) Nr. 161/2013 ( 2013. gada 21. februāris ) par atļauju izmantot nātrija hidroksīda preparātu kā barības piedevu kaķiem, suņiem un dekoratīvajām zivīm  Dokuments attiecas uz EEZ

text:
               22.2.2013

               LV

               Eiropas Savienības Oficiālais Vēstnesis

               L 49/52

         KOMISIJAS ĪSTENOŠANAS REGULA (ES) Nr. 161/2013
   (2013. gada 21. februāris)
   par atļauju izmantot nātrija hidroksīda preparātu kā barības piedevu kaķiem, suņiem un dekoratīvajām zivīm
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:

               (1)

               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība. Minētās regulas 10. pants paredz, ka atkārtoti jānovērtē piedevas, kuru lietošana atļauta atbilstoši Padomes Direktīvai 70/524/EEK (2).

               (2)

               Saskaņā ar Direktīvu 70/524/EEK nātrija hidroksīda preparātu (CAS numurs 1310-73-2) atļāva lietot kā barības piedevu bez termiņa ierobežojuma, ar Komisijas Direktīvu 86/525/EEK (3) to atļāva lietot kā barības piedevu kaķiem un suņiem. Pēc tam saskaņā ar Regulas (EK) Nr. 1831/2003 10. panta 1. punktu šo preparātu kā esošu lopbarības līdzekli iekļāva Kopienas lopbarības piedevu reģistrā.

               (3)

               Saskaņā ar Regulas (EK) Nr. 1831/2003 10. panta 2. punktu un saistībā ar tās 7. pantu tika iesniegts pieteikums atkārtoti novērtēt nātrija hidroksīdu (CAS numurs 1310-73-2) kā barības piedevu kaķiem un suņiem un saskaņā ar minētās regulas 7. pantu sniegt atļauju šīs piedevas jaunam lietojumam dekoratīvajām zivīm, pieprasot to klasificēt piedevu kategorijā “tehnoloģiskās piedevas”. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

               (4)

               Eiropas Pārtikas nekaitīguma iestāde (“Iestāde”) 2012. gada 11. septembra atzinumā (4) secināja, ka, ņemot vērā to, ka šai piedevai jau ir piešķirta atļauja lietošanai pārtikā ar tādu pašu funkciju un paredzētajos lietošanas apstākļos, nātrija hidroksīdam nav nelabvēlīgas ietekmes uz dzīvnieku veselību, un tā secināja arī, ka šīs piedevas funkcija barībā būtībā ir tāda pati kā pārtikā, proti, skābuma regulētāja funkcija, un tādēļ iedarbīgumu nav nepieciešams papildus pierādīt. Iestāde secināja, ka, ievērojot attiecīgus aizsardzības pasākumus, lietotāju drošībai draudi neradīsies. Iestāde arī pārbaudīja ziņojumu par barībā esošās barības piedevas analīzes metodi, ko iesniegusi ar Regulu (EK) Nr. 1831/2003 izveidotā references laboratorija.

               (5)

               Nātrija hidroksīda novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ šo preparātu būtu jāļauj lietot, kā norādīts šīs regulas pielikumā.

               (6)

               Tā kā drošības apsvērumi neparedz tūlītēju izmaiņu piemērošanu atļaujas nosacījumiem, ir lietderīgi noteikt pārejas periodu, lai izlietotu esošos minēto preparātu saturošu piedevu, premiksu un barības maisījumu krājumus, kā atļauts Direktīvā 86/525/EEK.

               (7)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Pielikumā minēto preparātu, kas iekļauts barības piedevu kategorijā “tehnoloģiskās piedevas” un funkcionālajā grupā “skābuma regulatori”, ir atļauts izmantot kā dzīvnieku barības piedevu atbilstīgi pielikumā izklāstītajiem nosacījumiem.
   2. pants
   Pielikumā minēto piedevu un šo piedevu saturošos premiksus, kuri ražoti un marķēti pirms 2014. gada 14. marta saskaņā ar noteikumiem, kas bija piemērojami pirms 2013. gada 14. marta, arī turpmāk drīkst laist tirgū un lietot, līdz beidzas esošie krājumi.
   Barības maisījumus, kuri satur pielikumā minēto piedevu un kuri ir ražoti un marķēti pirms 2015. gada 14. marta saskaņā ar noteikumiem, kas bija piemērojami pirms 2013. gada 14. marta, arī turpmāk drīkst laist tirgū un lietot, līdz beidzas esošie krājumi.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 21. februārī

            Komisijas vārdā –

            priekšsēdētājs

         José Manuel BARROSO

      (1)  OV L 268, 18.10.2003., 29. lpp.

      (2)  OV L 270, 14.12.1970., 1. lpp.

      (3)  OV L 310, 5.11.1986., 19. lpp.

      (4)  EFSA Journal 2012; 10(10):2882.

      PIELIKUMS

                  Piedevas identifikācijas numurs

                  Atļaujas turētāja nosaukums

                  Piedeva

                  Sastāvs, ķīmiskā formula, apraksts, analīzes metode

                  Dzīvnieku suga vai kategorija

                  Maksimālais vecums

                  Minimālais saturs

                  Maksimālais saturs

                  Citi noteikumi

                  Atļaujas derīguma termiņš

                  mg/kg kompleksās barības ar mitruma saturu 12 %

                     Tehnoloģisko piedevu kategorija. Funkcionālā grupa: skābuma regulatori

                  1j524

                  —

                  Nātrija hidroksīds

                                 Piedevas sastāvs

                              Nātrija hidroksīds 50 % (masas)
                              (ūdens šķīdums)

                                 Aktīvās vielas raksturojums

                              Nātrija hidroksīda ≥ 98,0 % no kopējā sārma satura (aprēķina kā NaOH)
                              NaOH CAS Nr.: 1310-73-2
                              Iegūts ķīmiskā sintēzē

                                 Analīzes metode
                                  (1)

                              Nātrija hidroksīda noteikšana barības piedevā: titrimetrija – FAO JECFA Combined Compendium for Food Additive Specifications, Monograph No 1 (2006) “sodium hydroxide”

                  Kaķi, suņi un dekoratīvās zivis

                  —

                  —

                  —

                              1.

                              Drošībai: darba laikā jālieto elpceļu aizsarglīdzekļi, aizsargbrilles, cimdi un aizsargapģērbs.

                              2.

                              Lietošanai: iegūtā kopējā nātrija koncentrācija barībā nedrīkst negatīvi ietekmēt vispārējo elektrolītu līdzsvaru.

                  2023. gada 14. marts

         (1)  Sīkāka informācija par analīzes metodēm ir pieejama šādās tīmekļa vietnēs: http://irmm.jrc.ec.europa.eu/EURLs/EURL_feed_additives/Pages/index.aspx un http://www.fao.org/ag/jecfa-additives/details.html?id=400.


title: Komisijas Īstenošanas regula (ES) 2017/1904 (2017. gada 18. oktobris) par atļauju lietot preparātu Bacillus licheniformis DSM 28710 par barības piedevu gaļas cāļiem un dējējvistām (atļaujas turētājs – Huvepharma NV) (Dokuments attiecas uz EEZ. )

text:
                  19.10.2017

                  LV

                  Eiropas Savienības Oficiālais Vēstnesis

                  L 269/27

            KOMISIJAS ĪSTENOŠANAS REGULA (ES) 2017/1904
      (2017. gada 18. oktobris)
      par atļauju lietot preparātu Bacillus licheniformis DSM 28710 par barības piedevu gaļas cāļiem un dējējvistām (atļaujas turētājs – Huvepharma NV)
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
      tā kā:

                  (1)

                  Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.

                  (2)

                  Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju preparātam Bacillus licheniformis DSM 28710. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                  (3)

                  Minētais pieteikums attiecas uz atļauju lietot preparātu Bacillus licheniformis DSM 28710 par barības piedevu gaļas cāļiem un dējējvistām, klasificējot to piedevu kategorijā “zootehniskās piedevas”.

                  (4)

                  Eiropas Pārtikas nekaitīguma iestāde (“Iestāde”) 2016. gada 18. oktobra atzinumā (2) secināja, ka ar piedāvātajiem lietošanas nosacījumiem preparāts Bacillus licheniformis DSM 28710 nelabvēlīgi neietekmē dzīvnieku veselību, cilvēka veselību vai vidi, ka tas var uzlabot gaļas cāļu barošanas efektivitātes koeficientu, un ka šo secinājumu var attiecināt arī uz dējējvistām. Iestāde uzskata, ka nav vajadzības noteikt īpašas prasības uzraudzībai pēc piedevu laišanas tirgū. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

                  (5)

                  Preparāta Bacillus licheniformis DSM 28710 novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc minēto preparātu būtu jāatļauj lietot tā, kā norādīts šīs regulas pielikumā.

                  (6)

                  Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

            IR PIEŅĒMUSI ŠO REGULU.
      1. pants
      Pielikumā norādīto preparātu, kas pieder pie piedevu kategorijas “zootehniskās piedevas” un funkcionālās grupas “zarnu floras stabilizatori”, ir atļauts lietot par piedevu dzīvnieku ēdināšanā, ievērojot minētajā pielikumā noteiktos nosacījumus.
      2. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 18. oktobrī

               Komisijas vārdā –

               priekšsēdētājs

            Jean-Claude JUNCKER

         (1)  OV L 268, 18.10.2003., 29. lpp.

         (2)  EFSA Journal 2016; 14(11):4615.

         PIELIKUMS

                     Piedevas identifikācijas numurs

                     Atļaujas turētāja nosaukums

                     Piedeva

                     Sastāvs, ķīmiskā formula, apraksts, analītiskā metode

                     Dzīvnieku suga vai kategorija

                     Maksimālais vecums

                     Minimālais saturs

                     Maksimālais saturs

                     Citi noteikumi

                     Atļaujas derīguma termiņš

                     KVV uz kg kompleksās barības ar mitruma saturu 12 %

                        Kategorija: zootehniskās piedevas. Funkcionālā grupa: zarnu floras stabilizatori

                     4b1828

                     Huvepharma NV

                        Bacillus licheniformis DSM 28710

                        Piedevas sastāvs

                        Bacillus licheniformis DSM 28710 preparāts,
                     kas satur vismaz 3,2 × 109 KVV uz g piedevas.
                     Cietā veidā

                        Aktīvās vielas raksturojums

                        Bacillus licheniformis DSM 28710 dzīvotspējīgas sporas

                        Analītiskā metode
                         (1)

                     Attiecībā uz Bacillus licheniformis DSM 28710 skaitīšanu piedevā, premiksos un barībā:
                     Petri trauciņa un uztriepuma metode (EN 15784).
                     Attiecībā uz Bacillus licheniformis DSM 28710 identificēšanu: Identificēšana: pulsa lauka gela elektroforēze (PFGE)

                     Gaļas cāļi
                     Dējējvistas

                     —

                     1,6 × 109

                     —

                                 1.

                                 Piedevas un premiksa lietošanas norādījumos norāda glabāšanas nosacījumus un noturību pret termisku apstrādi.

                                 2.

                                 Atļauts lietot barībā, kura satur šādus atļautus kokcidiostatus: dekokvinātu, diklazurilu, halofuginonu, nikarbazīnu, robenidīna hidrohlorīdu, lazalocīda A nātriju, maduramicīnamonija monenzīnnātriju, narazīnu vai salinomicīnnātriju.

                                 3.

                                 Barības apritē iesaistītie uzņēmēji piedevas un premiksu lietotājiem nosaka tādas darbības procedūras un organizatoriskos pasākumus, kuru nolūks ir novērst iespējamos riskus, ko rada to lietošana. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, tostarp ādas un acu aizsarglīdzekļus.

                     2027. gada 8. novembris

            (1)  Sīkāka informācija par analītiskajām metodēm ir pieejama references laboratorijas vietnē: https://ec.europa.eu/jrc/en/eurl/feed-additives/evaluation-reports


title: Komisijas Īstenošanas regula (ES) 2015/65 ( 2015. gada 16. janvāris ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
                  17.1.2015

                  LV

                  Eiropas Savienības Oficiālais Vēstnesis

                  L 11/68

         KOMISIJAS ĪSTENOŠANAS REGULA (ES) 2015/65
         (2015. gada 16. janvāris),
         ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
         ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
         tā kā:

                     (1)

                     Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

                     (2)

                     Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

               IR PIEŅĒMUSI ŠO REGULU.

            1. pants
            Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.

            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2015. gada 16. janvāris

                  Komisijas

                  un tās priekšsēdētāja vārdā –

                  lauksaimniecības un lauku attīstības ģenerāldirektors

               Jerzy PLEWA

            (1)  OV L 347, 20.12.2013., 671. lpp.

            (2)  OV L 157, 15.6.2011., 1. lpp.

            PIELIKUMS

               Standarta importa vērtības atsevišķu veidu augļu un dārzeņu ievešanas cenas noteikšanai

                        (EUR/100 kg)

                        KN kods

                        Trešās valsts kods (1)

                        Standarta importa vērtība

                        0702 00 00

                        AL

                        62,0

                        EG

                        260,4

                        IL

                        127,8

                        MA

                        115,7

                        TR

                        114,9

                        ZZ

                        136,2

                        0707 00 05

                        JO

                        241,9

                        MA

                        66,8

                        TR

                        170,4

                        ZZ

                        159,7

                        0709 91 00

                        EG

                        119,3

                        ZZ

                        119,3

                        0709 93 10

                        MA

                        228,7

                        TR

                        168,5

                        ZZ

                        198,6

                        0805 10 20

                        EG

                        47,4

                        MA

                        57,3

                        TR

                        62,5

                        ZA

                        97,5

                        ZZ

                        66,2

                        0805 20 10

                        IL

                        140,0

                        MA

                        87,2

                        ZZ

                        113,6

                        0805 20 30 , 0805 20 50 , 0805 20 70 , 0805 20 90

                        IL

                        102,7

                        KR

                        153,2

                        MA

                        82,2

                        TR

                        116,8

                        ZZ

                        113,7

                        0805 50 10

                        TR

                        69,7

                        ZZ

                        69,7

                        0808 10 80

                        BR

                        65,5

                        CL

                        84,5

                        US

                        151,8

                        ZZ

                        100,6

                        0808 30 90

                        CN

                        92,1

                        TR

                        108,4

                        US

                        138,7

                        ZZ

                        113,1

               (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2017/1900 (2017. gada 18. oktobris) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Varaždinsko zelje (ACVN))

text:
               19.10.2017

               LV

               Eiropas Savienības Oficiālais Vēstnesis

               L 269/7

         KOMISIJAS ĪSTENOŠANAS REGULA (ES) 2017/1900
   (2017. gada 18. oktobris)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Varaždinsko zelje (ACVN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 3. punkta b) apakšpunktu,
   tā kā:

               (1)

               Saskaņā ar Regulas (ES) Nr. 1151/2012 50. panta 2. punkta a) apakšpunktu Horvātijas pieteikums reģistrēt nosaukumu Varaždinsko zelje kā aizsargātu cilmes vietas nosaukumu ir publicēts Eiropas Savienības Oficiālajā Vēstnesī
                   (2).

               (2)

                  Varaždinsko zelje ir izstrādājums, kas iegūts no kāpostiem (Brassica oleracea var. capitata f. alba), kuri pieder pie Varaždinas vietējās saglabājamās šķirnes ‘Varaždinski kupus’, un kas ražots Varaždinas županijas administratīvās teritorijas robežās Horvātijā.

               (3)

               2015. gada 7. oktobrī Komisija saņēma Slovēnijas paziņojumu par iebildumiem. Saistīto pamatoto iebildumu paziņojumu Komisija saņēma 2015. gada 4. decembrī.

               (4)

               Atzinusi iebildumus par pamatotiem, Komisija ar 2016. gada 28. janvāra vēstuli aicināja Horvātiju un Slovēniju trīs mēnešu laikā attiecīgi apspriesties, lai mēģinātu panākt vienošanos saskaņā ar savām iekšējām procedūrām.

               (5)

               Pēc pieteikuma iesniedzēja pieprasījuma apspriešanās termiņš tika pagarināts vēl par trim mēnešiem.

               (6)

               Tomēr ieinteresēto personu vienošanās panākta netika. Komisijai tika pienācīgi sniegta informācija par attiecīgo apspriešanos starp Horvātijas un Slovēnijas ieinteresētajām pusēm. Tāpēc, ņemot vērā šīs apspriešanās iznākumu, Komisijai būtu jāpieņem lēmums saskaņā ar procedūru, kas minēta Regulas (ES) Nr. 1151/2012 52. panta 3. punkta b) apakšpunktā.

               (7)

               Saskaņā ar Regulas (ES) Nr. 1151/2012 10. panta 1. punkta b) un c) apakšpunktu iebildumu iesniedzēji apgalvoja, ka nosaukuma Varaždinsko zelje reģistrācija par aizsargātu cilmes vietas nosaukumu ir pretrunā Regulas (ES) Nr. 1151/2012 6. panta 2. punktam un ka tādējādi tiktu apdraudēta tāda identiska nosaukuma pastāvēšana, ar ko apzīmē produktu, kurš likumīgi tirgots vairāk nekā piecus gadus pirms 50. panta 2. punkta a) apakšpunktā paredzētās publicēšanas dienas.

               (8)

               Tiek apgalvots, ka nosaukums Varaždinsko zelje sakrīt ar 1967. gadā reģistrētas kāpostu šķirnes nosaukumu. 1967. gadā šķirne ‘Varaždinski’ tika ierakstīta Dienvidslāvijas Sociālistiskās Federālās Republikas (DSFR) lauksaimniecības augu šķirņu vietējo vai domesticēto ārzemju sēklu šķirņu sarakstā. Pēc tam 1989. gadā šī šķirne tajā pašā sarakstā tika reģistrēta kā ‘Varaždinski kupus’ / ‘Varaždinsko zelje’. Pašlaik šī šķirne ir iekļauta visu to valstu sarakstos, kuras radušās pēc DSFR izjukšanas. Slovēnijas Republika šķirni ‘Varaždinski’/‘Varaždinsko’ reģistrēja pēc neatkarības iegūšanas. Horvātijas šķirne ‘Varaždinski kupus’ un Slovēnijas šķirnes ‘Varaždinsko 2’ un ‘Varaždinsko 3’ ir iekļautas Eiropas Savienības Kopējā dārzeņu šķirņu katalogā.

               (9)

               Iebildumu iesniedzējs norāda, ka no šīm šķirnēm iegūtā produkcija ir pazīstama kā Varaždinsko zelje Slovēnijā, Serbijā, Bosnijā un Hercegovinā, bijušajā Dienvidslāvijas Maķedonijas Republikā un Melnkalnē. Turklāt saskaņā ar iebildumu iesniedzēja apgalvojumu Slovēnijas Republikā ‘Varaždinsko’ šķirnes kāpostus audzē jau vairāk nekā 75 gadus. Konkrētāk, tirgum paredzētā svaigu ‘Varaždinsko’ kāpostu produkcijas apjoms Slovēnijā ir ap 2 800–4 000 tonnu gadā.

               (10)

               Iebildumu iesniedzējs uzskata, ka Varaždinsko zelje reģistrācija varētu maldināt Slovēnijas patērētājus, jo ražotājiem un patērētājiem Slovēnijas Republikā nosaukums Varaždinsko zelje saistās nevis ar vienotā dokumenta 4. punktā norādīto izcelsmes vietu vai teritoriju, bet gan galvenokārt ar kvalitāti un piemērotību skābēšanai.

               (11)

               Iebildumu iesniedzējs apgalvo, ka ierosinātā nosaukuma reģistrācija apdraudētu identiska, slovēņu valodā lietota nosaukuma Varaždinsko zelje pastāvēšanu gan attiecībā uz šķirni, gan produktiem, kas no tās iegūti un likumīgi tirgoti Slovēnijas Republikā. Ierosinātā nosaukuma reģistrācija radītu ekonomiskus zaudējumus Varaždinsko zelje ražotājiem Slovēnijas Republikā, jo viņi būtu spiesti ražošanu pārtraukt. Tas apdraudētu arī sēklu ražošanu no divām Eiropas Savienības Kopējā dārzeņu šķirņu katalogā reģistrētām Slovēnijas kāpostu šķirnēm, ‘Varaždinsko 2’ un ‘Varaždinsko 3’, jo no šīm šķirnēm iegūtais produkts Slovēnijā tiek tirgots kā ‘Varaždinsko’ kāposti.

               (12)

               Komisija, izvērtējot argumentus, kas izklāstīti pamatotajos iebildumu paziņojumos un Komisijai sniegtajā informācijā par apspriešanos starp ieinteresētajām personām, ir secinājusi, ka nosaukums Varaždinsko zelje būtu jāreģistrē kā ACVN.

               (13)

               Prasības nosaukuma Varaždinsko zelje reģistrēšanai par ACVN ir izpildītas. Produktam ir raksturīgās īpašības – augsts kopējais fenola un flavonoīdu saturs, augsts sausnes saturs un īpaši augsts cukuru saturs, un šo īpašību pamatā būtībā ir konkrētā ģeogrāfiskā apgabala dabas faktori un cilvēkfaktori. Varaždinsko zelje augstais sausnes saturs un īpaši augstais cukuru saturs veidojas ražošanas metodes izmantošanas rezultātā, proti, šis aukstumizturīgais dārzenis paliek uz lauka līdz vēlam rudenim. Varaždinsko zelje augsto kopējo fenola un flavonoīdu saturu nosaka produkta ģenētiskās īpašības, kā arī vides un augšanas apstākļi. Produktu Varaždinsko zelje ražo tikai no vietējās saglabājamās šķirnes kāposta ‘Varaždinski kupus’ sēklām, kas iekļautas ES šķirņu reģistrā. Termins “saglabājamā šķirne” norāda, ka sēklu iegūst vienīgi noteiktajā ģeogrāfiskajā apgabalā un nekur citur.

               (14)

               Attiecībā uz apgalvojumu par nosaukuma maldinošo dabu Komisija uzskata, ka nosaukums attiecas uz apgabalu, kurā produkts tiek ražots. Pats par sevi patērētājus par produkta izcelsmi tas maldināt nevar.

               (15)

               Attiecībā uz apgalvojumu, ka reģistrējamais nosaukums ir homonīms divu reģistrētu kāpostu šķirņu nosaukumam un ka reģistrācija apdraud no šīm šķirnēm iegūtas tādas produkcijas pastāvēšanu, ko Slovēnijā, Serbijā, Bosnijā un Hercegovinā, bijušajā Dienvidslāvijas Maķedonijas Republikā un Melnkalnē pazīst ar nosaukumu Varaždinsko zelje, Komisija norāda, ka attiecībā uz Slovēnijā tirgū laisto produktu termins Varaždinsko, ko izmanto par apzīmētāju vārdam zelje (t. i., “kāposts” slovēņu valodā), tikai apzīmē kāposta šķirni. Slovēnijā izmantotais nosaukums Varaždinsko zelje norāda, ka produkta sastāvā ir ‘Varaždinsko’ šķirnes kāposti. Nav liecību par šā nosaukuma izmantošanu neatkarīgi no kāpostu šķirnes. Ievērojot iepriekš minēto, terminā Varaždinsko dominē šķirnes indikatora funkcija, tāpēc Komisija uzskata, ka Slovēnijā pieņemtā nosaukuma Varaždinsko zelje vispārīgai lietošanai pārejas periodu piešķirt nav lietderīgi.

               (16)

               Tomēr Eiropas Savienības Kopējā dārzeņu šķirņu katalogā reģistrēto šķirņu ‘Varaždinsko 2’ un ‘Varaždinsko 3’ nosaukumu izmantošana uz etiķetēm arī turpmāk bez laika ierobežojuma ir atļauta attiecībā uz sēklām un kāpostu izstrādājumiem, kas ražoti ārpus noteiktā ģeogrāfiskā apgabala. Saskaņā ar Regulas (ES) Nr. 1151/2012 42. pantu, neraugoties uz nosaukuma Varaždinsko zelje kā ACVN reģistrāciju, nosaukumus ‘Varaždinsko 2’ un ‘Varaždinsko 3’ drīkst lietot uz etiķetēm, ja vien tiek izpildīti minētā panta nosacījumi. Jo īpaši kāpostu izstrādājuma etiķetē skaidri saskatāmai vajadzētu būt norādei par izcelsmes valsti un nedrīkstētu iekļaut netiešas norādes uz Horvātiju. Tas sniegs papildu garantiju, ka patērētāji saņems pareizu informāciju, kas šo produktu atšķirs no produkta, kuru tirgo ar šo reģistrēto ACVN.

               (17)

               Ievērojot iepriekš minēto, nosaukums Varaždinsko zelje būtu jāieraksta Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā.

               (18)

               Šajā regulā paredzētie pasākumi ir saskaņā ar Lauksaimniecības produktu kvalitātes politikas komitejas atzinumu,

         IR PIEŅĒMUSI ŠO REGULU.
   1. pants
   Nosaukums Varaždinsko zelje (ACVN) ar šo tiek ierakstīts reģistrā.
   Pirmajā daļā minētais nosaukums apzīmē produktu, kas pieder pie 1.6. grupas “Svaigi vai pārstrādāti augļi, dārzeņi un labība” saskaņā ar Komisijas Īstenošanas regulas (ES) Nr. 668/2014 (3) XI pielikumu.
   2. pants
   Ja saskaņā ar Regulas (ES) Nr. 1151/2012 42. panta 1. punktu marķējumā ar atsauci uz izstrādājumā izmantoto kāpostu šķirni tiek izmantots termins Varaždinsko, tajā pašā redzeslaukā un ar tāda paša lieluma burtiem, kādi izmantoti nosaukuma atveidē, ir jānorāda arī izcelsmes valsts.
   Šādos gadījumos etiķetēs ir aizliegta jebkuru karogu, emblēmu, zīmju vai citu grafisku attēlu izmantošana tādā veidā, kas varētu maldināt patērētājus, jo īpaši attiecībā uz produkta raksturīgajām īpašībām, izcelsmi vai cilmi.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 18. oktobrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 343, 14.12.2012., 1. lpp.

      (2)  OV C 223, 8.7.2015., 7. lpp.

      (3)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).